CELEX: 32017R2245
Language: sl
Date: 2017-11-30 00:00:00
Title: Izvedbena uredba Komisije (EU) 2017/2245 z dne 30. novembra 2017 o uvrstitvi določenega blaga v kombinirano nomenklaturo

8.12.2017   
               
               
                  SL
               
               
                  Uradni list Evropske unije
               
               
                  L 324/6
               
            IZVEDBENA UREDBA KOMISIJE (EU) 2017/2245
      z dne 30. novembra 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 30. novembra 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. „deska za kopalno kad“) iz plastične mase z nedrsečo površino, ki meri približno 35 × 69 cm.
                     Izdelek ima drenažne odprtine, ročaj in vdelano vdolbino za milo. Na spodnji strani je opremljen s štirimi nastavljivimi nosilci za prilagoditev širini kopalne kadi.
                     Deska za kopalno kad lahko uporabniku pomaga, da vstopi v kopalno kad in izstopi iz nje, uporablja pa se lahko tudi kot sedež ali polica za izdelke za kopanje.
                     (glej sliko) (*1)
                     
                  
                  
                     3924 90 00 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3924  in 3924 90 00 .
                     Izdelek ni pohištvo, saj ni zasnovan za to, da se postavi na pod ali tla, da se obesi ali pritrdi na zid ali da stoji drug na drugem. Zato je v skladu z opombo 2 k poglavju 94 uvrstitev izdelka kot pohištvo s tarifno številko 9401 , 9402  ali 9403  izključena.
                     Izdelek je zato treba uvrstiti pod oznako KN 3924 90 00  kot drugi gospodinjski proizvodi in higienski ali toaletni izdelki iz plastičnih mas.
                  
               
            
         
            (*1)  Slika je samo informativne narave.